Мы махуэхэм
Жэпуэгъуэм и 6, щэбэт
Ущыпсэуну къезэгъ щIыпIэхэр хъумэным и дунейпсо махуэщ
Архитектурэм и дунейпсо махуэщ
Ашхабад къалэм (Тыркумэн) 1948 гъэм щIыр щыщыхъеям хэкIуэдахэр ягу къыщагъэкIыж махуэщ. А гузэвэгъуэм хэкIуэдауэ щытащ цIыху мини 176-рэ.
Белоруссием и архив IэнатIэм и лэжьакIуэм и махуэщ
Мысырым IэщэкIэ зэщIэузэда и къарухэм я махуэщ
1768 гъэм Тыркум Урысейм зауэ ирищIылIащ.
1889 гъэм США-м щыщ къэхутакIуэ, хьэрычэтыщIэ Эдисон Томас триха япэ фильмыр игъэлъэгъуащ.
1922 гъэм РКП(б)-м и ЦК-м и пленумым унафэ къищтащ совет республикэхэр зэрызэгуагъэхьэну щIыкIэм теухуауэ.
1975 гъэм Киев и «Динамо» клубым и футболистхэм Европэм и Супер Кубокыр къахьащ.
1977 гъэм ди къэралым щащIа «МиГ-29» зэребгъэрыкIуэ кхъухьлъатэ псынщIэр япэу уэгум ихьащ.
1986 гъэм шахматхэмкIэ дунейм щынэхъ лъэщ дыдэу зэрыщытыр аргуэру наIуэ ищIащ Каспаров Гарри — ар Карпов Анатолий текIуащ.
2010 гъэм Instagram сервисым лэжьэн щIидзащ.
Сирием и президенту щыта Асад Хафез къызэралъхурэ илъэс 88-рэ ирокъу.
Хоккеист цIэрыIуэу щыта, УФ-м щIыхь зиIэ и тренер, Олимп джэгухэм тIэунейрэ я чемпион Михайлов Борис и ныбжьыр илъэс 74-рэ ирокъу.
Кубаным и къэрал лэжьакIуэ, политик, социологие щIэныгъэхэм я доктор, ЩIДАА-м и академик Харитонов Евгений и ныбжьыр илъэс 71-рэ ирокъу.
Биологие щIэныгъэхэм я доктор, ЩIДАА-м и академик КIадэ Азэмэт и ныбжьыр илъэс 71-рэ ирокъу.
Теленэтынхэр езыгъэкIуэкI, спорт комментатор, ТЭФИ саугъэтыр зрата Губерниев Дмитрий и ныбжьыр илъэс 44-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 8 — 11, жэщым градуси 3 — 4 щыхъунущ.
Жэпуэгъуэм и 7, тхьэмахуэ
Письмом и дунейпсо махуэщ
1604 гъэм Сыбырым щаухащ иужькIэ Томск къалэ хъуа быдапIэм и ухуэныгъэр.
1806 гъэм Инджылызым дунейм щыяпэу къыщагъэсэбэпащ зэрыщIатхыкI тхылъымпIэр.
1918 гъэм Даутокъуэ-Серебряковым и дзэм Налшык иубыдащ.
1920 гъэм Кембридж университетым (Инджылыз) япэу цIыхубзхэр щIагъэтIысхьэ хъуащ.
1949 гъэм Германие Демократие Республикэр къызэрагъэпэщащ. Ар Республикэм и махуэу ягъэлъапIэу щытащ 1989 гъэ пщIондэ.
1959 гъэм «Луна-3» совет станцым Мазэм дымылъагъу и адрей лъэныкъуэм сурэт трихащ.
1977 гъэм СССР-м и Совет Нэхъыщхьэм къищтащ къэралым и Конституцэр.
УФ-м и цIыхубэ артист, КъБР-м и Къэрал саугъэтым и лауреат ТIыхъужь Алий къызэралъхурэ илъэси 101-рэ ирокъу.
Урысей Федерацэм и Президент Путин Владимир и ныбжьыр илъэс 66-рэ ирокъу.
Совет гимнасткэ цIэрыIуэ, Олимп джэгухэм плIэнейрэ я чемпионкэ Турищевэ Людмилэ и ныбжьыр илъэс 66-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градуси 9 — 12, жэщым градуси 5 — 6 щыхъунущ.
Жэпуэгъуэм и 8, блыщхьэ
Астрономием и дунейпсо махуэщ
Ульяновскэ областым щагъэлъапIэ еджакIуэм и махуэр
УФ-м щагъэлъапIэ кхъухьхэм — псым тетхэми, псы щIагъым щIэтхэми, уэгум итхэми — я командирхэм я махуэр
1860 гъэм Бахъсэн цIыхубэ судыр къызэрагъэпэщауэ щытащ.
1961 гъэм Москва и Кремлым съездхэм я къэрал уардэунэр къыщызэIуахащ икIи япэ концертыр щатащ. Ар зыхуэгъэзар унэр зыщIа ухуакIуэхэрт.
1970 гъэм Солженицын Александр Нобель саугъэтыр къыхуагъэфэщащ.
1991 гъэм Хорватиемрэ Словениемрэ Югославием къыхэкIащ, езыхэм республикэ щхьэхуэхэр яIэ хъуахэщ.
2007 гъэм Елец «Дзэ щIыхьым и къалэ» цIэр фIащащ.
Урысей бэнакIуэ цIэрыIуэ, циркым и артист, Урысейм щIыхь зиIэ и артист Поддубный Иван къызэралъхурэ илъэси 147-рэ ирокъу.
УсакIуэ, зэдзэкIакIуэ цIэрыIуэ Цветаевэ Маринэ къызэралъхурэ илъэси 126-рэ ирокъу.
Совет актёр, уэрэджыIакIуэ Бернес Марк къызэралъхурэ илъэси 107-рэ ирокъу.
Филологие щIэныгъэхэм я доктор, АКъУ-м и профессор, ЩIДАА-м и академик, АР-ми УФ-ми щIэныгъэхэмкIэ щIыхь зиIэ я лэжьакIуэ ЗекIуэхъу Увжыкъуэ къызэралъхурэ илъэс 90 ирокъу.
Совет тхакIуэ цIэрыIуэ, зи IэдакъэщIэкIхэмкIэ фильм гъэщIэгъуэнхэр (псалъэм папщIэ, «Семнадцать мгновений весны», «ТАСС упол- номочен заявить») траха Семёнов Юлиан къызэралъхурэ илъэс 87-рэ ирокъу.
Мэкъумэш щIэныгъэхэм я доктор, профессор Умар Анатолэ и ныбжьыр илъэс 83-рэ ирокъу.
Театрымрэ киномрэ я актёр цIэрыIуэ, РСФСР-м и цIыхубэ артист Куравлёв Леонид и ныбжьыр илъэс 82-рэ ирокъу.
Мэкъумэш щIэныгъэхэм я доктор, Къэбэрдей-Балъкъэр къэрал мэкъумэш университетым и профессор Къагъырмэс Црай и ныбжьыр илъэс 79-рэ ирокъу.
Совет фигурист, 1976 гъэм Инсбрук (Австрие) щекIуэкIа Олимп джэгу- хэм дыщэ медаль къыщызыхьа, дунеймрэ Европэмрэ я чемпионатхэм мызэ-мытIэу щытекIуа, СССР-м спортымкIэ щIыхь зиIэ и мастер Горшков Александр и ныбжьыр илъэс 72-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 17 — 18, жэщым градуси 7 — 8 щыхъунущ.
